ངེད་གཉིས་མུ་མཐུད་དེ་བསྐྱོད།དེར་ལྕང་རྭའི་འགྲམ་དུ་གཏིང་ཟབ་པའི་ཁྲོན་པ་ཞིག་ཡོད་ལ་ངའི་དངུལ་ཁུག་ནང་དུའང་དངུལ་ཕྲན་བུ་ཡོད་པས།ངའི་སེམས་ནང་ཁོ་ངའི་རྗེས་སུ་ཡོང་དོན་ཅི་ཡིན་ནམ་སྙམ་ཏེ་བློ་བདེ་པོ་མ་བྱུང་།ཡིན་ནའང་གནས་ཚུལ་གང་ཡང་ལྷགས་མ་སོང༌།ཁོས་ང་ལ་སྐྱུར་འབྲས་ཁ་ཤས་སློང་རྗེས་དེ་འཁྱེར་ཏེ་རང་གི་ལམ་ལ་ཕྱིན་སོང༌།དེ་རིང་ཡང་བསྐྱར་ཁོ་དེར་བསྒུགས་འདུགཁོས་འདི་དང་དེའི་སྐོར་སྣ་ཚོགས་ཤིག་བཤད་རྗེས་ང་ལ།མན་གྷ་མ།ང་ལ་དངུལ་གྱི་དགོས་མཁོ་ཤིན་ཏུ་ཆེན་པོ་འདུག་པས།ཁྱེད་ཀྱིས་ཏོག་ཙམ་གཡར་ཐུབ་པ་འདུག་གམ།སྟོན་བསྡུའི་དུས་ཚོད་ལ་སླེབས་སྐབས།ངས་རཱ་ཇི་བཙོང་སྟེ་སྐྱིན་ཚབ་འཇལ་ཆོག་ཟེར།